Държавен вестник, бр. 70, 2011 г., стр. 85

БРОЙ  70	
Д Ъ Р Ж А В Е Н  В Е С Т Н И К 	
СТР.  85  
Приложение № 20
към чл. 120
Методика за унищожаване на отбранителни 
продукти в Министерството на отбраната, 
Българската армия и структурите на пряко 
подчинение на министъра на отбраната
1. Стрелково оръжие: унищожаването да се 
извършва по механичен начин чрез счупване, 
смачкване, разглобяване, срязване и др. на ос­
новните части и механизми – цев, цевна кутия, 
ударно-спускателен механизъм, възвратен меха­
низъм, мерни прибори и др.
Стрелковото оръжие, прекатегоризирано в 
пета категория, се сдава за бракуване в склада 
на бригада „Логистика“ във Велико Търново. 
Отпадъците от бракуването на стрелково оръ­
жие се сдават за претопяване директно в пещи 
на металургични предприятия под контрола на 
представители на служба „Военна полиция“.
2. Артилерийска материална част:
За буксирни оръдия и гаубици, самоходна 
артилерийска материална част и минохвъргачки:
– разделяне на тялото на две части на раз­
стояние не повече от 100 мм от затворната част;
– срязване на едната страна на затворната 
част по канала на поставяне на затвора или 
заваряване на затвора към затворната част на 
две места в крайно положение;
– срязване на лявата цапфа на люлката и мяс­
тото за установяване на тази цапфа на горната 
част на лафета;
– разделяне на станините на две приблизи­
телно равни части;
– отделяне на секция от корпуса, включваща 
отверстие на главното предаване, чрез верти­
кални и хоризонтални разрези в страничните 
листове и диагонални разрези на покрива или 
дъното и предните или задните листове така, че 
отверстието за страничното предаване да остане 
в отделената част;
– разделяне на опорната плоча и лафета на две 
приблизително равни части за минохвъргачките. 
3. Средства за индивидуална балистична 
защита:
3.1. Каски от арамидни материали:
– срязване на черупката;
– прерязване на амортизиращата подложка 
на две приблизително равни части.
3.2. Бронежилетки:
– срязване на външните калъфи и балистич­
ните панели на две приблизително равни части;
– срязване на бронеплочите.
4. Оптически прибори:
– счупване (разтрошаване) на оптичните 
елементи;
– смачкване ( счупване) на корпуса. 
5. Боеприпаси и взривни вещества: не се бра­
куват и унищожават във военните формирования 
на Българската армия и структурите на пряко 
подчинение на министъра на отбраната, а се 
утилизират и унищожават по реда на наредбата, 
приета с ПМС № 278 от 2010 г. 
6. Зенитноракетно, ракетно въоръжение и 
радиолокационна техника, имущества и ЗИП 
за тях:
6.1. На зенитноракетнотото и ракетното въо­
ръжение се снемат генераторните елементи, спе­
циалните електровакуумни елементи, блоковете 
на опознавателната апаратура и на системата 
за активен отговор с филтрите, оптическите 
прибори и отделни елементи, представляващи 
класифицирана информация. Забранява се преда­
ването на вторични суровини на функционално 
цели възли и детайли. Последните се довеждат 
до състояние, при което е невъзможно да бъдат 
определени техните работни честоти, диапазо­
ни, кодировка, предназначение и технически 
параметри. Класифицираната литература на 
зенитноракетното и ракетното въоръжение и 
радиолокационна техника се съхранява и уни­
щожава при условията и по реда на ЗЗКИ и 
правилника за прилагането му. 
6.2. Ракетите, ЗУР и ЗИП за тях се сдават 
заедно с екземпляр от протокола за бракуването 
им в бригада „Логистика“ за разкомплектова­
не, обезопасяване и привеждане в негодност 
по специално изготвени технологии. Бойните 
части и ракетните двигатели на тактическите и 
зенитните ракети се утилизират по реда на т. 5.
6.3. При бракуване на електросилови агрегати 
(ЕСА) предназначените за вторични суровини 
възли и детайли се довеждат до състояние, непоз­
воляващо повторното им влагане или използване 
за други цели. Забранява се сдаване на вторични 
суровини на функционално цели ЕСА.
7. Бронетанкова и автомобилна техника и 
имущества за тях:
7.1. За бракуване на бронетанкова техника, 
която се контролира от Договора за обикнове­
ните въоръжени сили в Европа (ДОВСЕ), се 
извършват процедурите „съкращение чрез раз­
деляне на части“ в съответствие с т. 2, раздел 
IV на „Протокол за процедурите, регулиращи 
съкращението на обикновените въоръжения и 
техника, ограничени от ДОВСЕ“ и разработената 
за целта методика за унищожаване.
7.2. При унищожаването на основни агрегати 
на бронетанковата и автомобилната техника се 
изпълнява следното:
 – корпуси на машини, неограничавани от 
ДОВСЕ (танкови влекачи, БРДМ и машини на 
тяхна база) – срязване на базовата повърхнина 
за закрепване на двигателя;
 – шаси – срязване еднократно напречно на 
дължината;
 – двигател – счупване (пробиване) на цилин­
дровия блок, долен и горен картер и капаците 
на филтрите; разпробиване главата на двигателя 
или повреждане леглата на клапаните (дюзите); 
нараняване на коляновия вал, разпределителните 
валове, наклонените валове; срязване на кабелите, 
ремъците и гумените съединения; счупване или 
пробиване на корпусите на горивонагнетателни, 
горивоподкачващи, маслени, водни, хидроусил­
вателни и други помпи; срязване или счупване 
на ремъчните шайби; счупване корпуса или 
заваряване на роторите на генератора и стар­
тера; деформация на работните повърхности на 
маховика и притискателния диск, повреждане 
на зъбния венец;